અમદાવાદ: શહેરના જુદા જુદા વિસ્તારમાં અાત્મહત્યાના ત્રણ બનાવ બનવા પામ્યા છે, જેમાં બે યુવાનોએ નદીમાં ઝંપલાવી જીવન ટૂંકાવી નાખ્યું હતું જ્યારે એક મહિલાએ ગળાફાંસો ખાઈ અાત્મહત્યા કરી હતી. સરખેજ ગામમાં જામા મસ્જિદ પાસે સિપાઈવાસમાં રહેતા મોહસીન ગુલબહાદુર પઠાણ નામના એક યુવાને અગમ્ય કારણસર નહેરુબ્રિજ નીચે સાબરમતી નદીમાં પડતું મૂકી અાત્મહત્યા કરી હતી. જ્યારે શાહીબાગમાં ગિરધરનગરબ્રિજ પાસે અાવેલી મારુભાઈની ચાલીમાં રહેતા સુરેશ ભુદરભાઈ સોલંકી નામના ૩૧ વર્ષના યુવાને પણ સુભાષબ્રિજ નીચે સાબરમતી નદીમાં પડતું મૂકી જીવન ટૂંકાવી નાખ્યું હતું. અા ઉપરાંત મેઘાણીનગરમાં રામેશ્વર રોડ પર અાવેલી કુંભાજીની ચાલીમાં રહેતી રમાબહેન ગિરીશભાઈ ચૌહાણ નામની ૩૮ વર્ષની મહિલાએ રાત્રીના સુમારે પોતાના ઘરમાં જ એન્ગલ સાથે દોરડુ બાંધી ગળાફાંસા ખાઈ અાપઘાત કર્યો હતો. અાપઘાત કરવા પાછળનું ચોક્કસ કારણ જાણવા મળ્યું નથી.